**1 - בית יוסף אורח חיים סימן קכז**

וכשיגיע שליח ציבור למודים שוחין עמו הציבור דגרסינן בירושלמי הכל שוחין עם שליח ציבור בהודאה. בפרק קמא דברכות (ה"ה): האומר מודים מודים משתקין אותו נתבאר בסימן קכ"א:

Rambam’s opinion

כתב הרמב"ם בפ"ט מהלכות תפילה (ה"ד) ולא ישחו יותר מדאי. וטעמו משום דאיתא בירושלמי (שם) מה אומרים הציבור בשעה ששוחין ועלה קאמר תני ובלבד שלא ישוח יותר מדאי

Tur disagrees

ורבינו כתב שאינו נראה כן מדאיתא התם בתר הכי מעשה באחד ששחה יותר מדאי והעבירו רבי אמר רבי חייא בר אבא לא הוה מעביר אלא גער משמע דאשליח ציבור דוקא קאי דלשון העברה לא שייך אלא בשליח ציבור

Defense of Rambam

ואני אומר שאין מכאן ראיה לבטל דברי הרמב"ם דאיכא למימר דבין ציבור בין שליח ציבור קאמר דלא ישחו יותר מדאי ומעשה שאירע בשליח ציבור והעבירו רבי אבל אין הכי נמי שאם היה רואה אחד מהציבור שהיה שוחה יותר מדאי שהיה גוער בו אלא דאם כן הוה ליה להרמב"ם לכתוב דגם שליח ציבור לא ישחה יותר מדאי ואפשר שמה שכתב ולא ישחו יותר מדאי קאי גם לשליח ציבור.

Another defense of Rambam

ואפשר עוד דהרמב"ם מפרש דמאי דקאמר רבי חייא בר אבא לא הוה מעביר אלא גער היינו לומר דלא היה שליח ציבור אלא אחד מן העם ולא העבירו דהא לא שייך ביה העברה אלא שגער בו אבל שליח ציבור לא חיישינן אם הוא שוחה יותר מדאי ופוסק הלכה כרבי חייא בר אבא:

Why can’t you bow too much?

וטעמא דלא ישחו יותר מדאי נראה שהוא משום דמחזי כיוהרא שהוא שוחה יותר משאר העם ולפי טעם זה משמע דהוא הדין לאבות ששוחין בה תחלה וסוף שאין שוחין בהם יותר מדאי וכן משמע בירושלמי דמייתי עלה הא דאמר רב כשהוא כורע כורע בברוך וכשהוא זוקף זוקף בשם

First reason that this is stated specifically by modem

ואף על פי שהפוסקים כתבוהו גבי מודים לאו דוקא אלא משום דבירושלמי תני הכי על מודים נקטוה אינהו נמי במודים והוא הדין לשאר מקומות ששוחין בהם.

Second reason

ואפשר עוד דבין הירושלמי בין הפוסקים נקטוה במודים משום שדרך קצת בני אדם לשוח יותר במודים מבשאר מקומות דמשמע להו דכל המוסיף לשוח במודים הרי זה משובח ולפיכך כתבו דבמודים נמי לא ישוח יותר מדאי והוא הדין לשאר מקומות ששוחין בהם אלא שלפי זה היה להם לכתבו גבי מה שאמרו שהמתפלל צריך לכרוע בהודאה תחלה וסוף.

Halachic conclusion

ולפיכך נראה דדוקא בחזרת שליח ציבור הוא דאמרו שלא ישחו יותר מדאי ואפשר שהטעם מפני שכבר התפללו ואינם כורעים אלא כדי שלא יראו ככופרים ובזה די שישחו ראשם מעט ואם ישחו יותר יש לחוש ליוהרא וכן כתב רבינו הגדול מהר"י אבוהב ז"ל. ומיהו התוספות בסוף פרק קמא דברכות (יב: ד"ה כרע) גבי כרע כחיזרא כתבו דאיתא בירושלמי ובלבד שלא ישוח יותר מדאי וכן כתבו סמ"ג (עשין יט קא ע"ד) וסמ"ק (סי' יא טו.) והגהות מימוניות פ"ה (דפוס קושטא הי"ב) ומשמע דסבירא להו דכי אמרינן בירושלמי שלא ישוח יותר מדאי לכל מקום שאמרו חכמים לשחות קאי ולא למודים בלחוד:

...

Source for bowing beginning and end

 בסוף פרק אין עומדין (לד:) תני חדא הכורע בהודאה הרי זה משובח ותניא אידך הרי זה מגונה לא קשיא הא בתחלה הא לבסוף רבא כרע בהודאה תחלה וסוף אמרי ליה רבנן אמאי קא עביד מר הכי א"ל חזינא לרב נחמן דכרע וחזינא לרב ששת דקא עביד הכי והתניא הכורע בהודאה הרי זה מגונה ההוא בהודאה שבהלל ודברכת המזון. ...

Specifically for modim d’rabanan

וכתב הרשב"א (לד: ד"ה רבא כרע) שהראב"ד פירש דהא דרבא כרע בהודאה תחלה וסוף לא בכריעות דשליח ציבור ויחיד המתפללים הוא דפשיטא ודאי דכרעי תחלה וסוף אלא בכריעות דמודים דרבנן הוא כדגרסינן בירושלמי (ברכות פ"א ה"ה) תני הכל שוחחין עם שליח ציבור בהודאה א"ר זעירא ובלבד במודים זעירא הוה סמוך לקרובה כדי שיהא שוחח עמו תחלה וסוף ונראה מכאן ששוחחין במודים דרבנן בסוף אבל אין משגיחין לשוח עם החזן בסוף ההודאה אלא באיזה מקום שיסיים מודים דרבנן ורבי זעירא היה מכוין ואומר מעט מעט כדי שישלים עם החזן ונראה כאילו כורע עמו תחלה וסוף עכ"ל: ורבינו הגדול מהר"י אבוהב ז"ל כתב בשם רבינו שרירא יש מי שחוזרין וכורעין כשמסיימין ויש מסיימין בזקיפה ורבוותא לא מיחו לא לזה ולא לזה ע"כ והם דברי ארחות חיים (סי' פד) וראיתי כתוב על שם אחד מגדולי המפרשים שצריך לשחות בעוד שאומר כל מודים דרבנן. והעולם נהגו שלא לכרוע אלא בשעה שאומר תיבת מודים בלבד ופשט הירושלמי הכי משמע לי דהא דאמר רבי זעירא ובלבד במודים היינו לומר שאין צריך לשחות אלא בתיבת מודים בלבד וקאמר דזעירא דהיינו חכם אחד שהיה שמו כך ולא הגיע ליקרא רבי היה נוהג לשוח עם השליח ציבור תחלה וסוף ומחמיר על עצמו היה ואנו אין לנו אלא דברי רבי זעירא כן נראה לי ומכל מקום טוב לדקדק לשוח בו תחלה וסוף לחוש לדברי הראב"ד ז"לא:

**2 - דרכי משה הקצר אורח חיים סימן קכז אות א**

והמנהג הפשוט שראיתי לשחות מתחלה שאומר מודים עד שמסיימו הכל בשחייה אחת וכן משמע מדברי מהרא"י בפסקיו (תה"ד ח"ב) סימן ק' וזה לשונו במודים דרבנן אם יש שם הזכרת השם משום יי' זוקף כפופים נראה דיש בו הזכרת השם כמו שכתוב בגמרא ובפוסקים ואין להקפיד בזוקף כפופים אלא בסוף ברכה ותדע וכו'. משמע שצריך לאמרו כולו בשחייה:

**3 - שולחן ערוך אורח חיים הלכות תפלה סימן קכז סעיף א**

כשיגיע שליח צבור למודים, שוחין עמו הציבור, ולא ישחו יותר מדאי, ואומרים: מודים אנחנו לך (שאתה הוא ה') אלהינו אלהי כל בשר כו', וחותם ברוך אל ההודאות, בלא הזכרת השם; ויש מי שאומר שצריך לשחות גם בסוף, וטוב לחוש לדבריו. יש אומרים שאומר הכל בשחייה אחת, וכן המנהג (פסקי מהרי"א).

**4 - משנה ברורה סימן קכז ס"ק ה**

(ה) בשחייה אחת - והב"ח כתב בשם רש"ל שיזקוף מעט כשאומר השם עד סופו ואז יכרע עכ"ל והעולם נוהגין כמש"כ רמ"א [מ"א] ועיין בביאור הלכה:

**5 - ביאור הלכה סימן קכז ד"ה \* ויש מי**

\* ויש מי שאומר שצריך לשחות וכו' - עיין במ"ב סק"ה מש"כ בשם הרש"ל ועיין בח"א דמשמע שהוא תופס לעיקר הדין כרש"ל:

**6 - ביאור הלכה סימן קכז ד"ה \* הכל בשחיה**

הכל בשחיה - ובביאור הגר"א כתב שא"צ לשחות רק עד שאתה הוא ד' אלהינו ואח"כ יזקוף ע"ש:

**7 - שו"ת יחווה דעת חלק ה סימן יא**

וכן יש להזהר שכאשר יגיע השליח צבור למודים, כל הקהל יעמדו על הרגליהם כדי לכרוע ולהשתחוות במודים דרבנן, שאין השתחויה אלא כשהיא מעומד. וכדמוכח בארחות חיים (הלכות תפלה אות מד) שכתב רבינו יצחק אבן גיאת, שקיבל מרבותיו, שאף היושב בספינה או בעגלה ואינו יכול לעמוד בתפלת שמונה עשרה, אם יכול לעמוד לפחות במקום הכריעות עומד כדי שיכרע וישתחוה מעומד, ואף על פי שיושב בכל התפלה שפיר דמי. והובא בבית יוסף /א"ח/ (סימן צד). וכן פסק מרן בשלחן ערוך שם סעיף ה'. וכן כתב כיוצא בזה תלמיד הגאון מהרא"י בעל תרומת הדשן, בספר לקט יושר (עמוד כז), וזו לשונו: וזכורני שכשלא היה יכול לעמוד אחר הקדושה היה יושב עד שמגיע השליח צבור לשומע תפלה, ואז היה עומד עד אחר שסיים מודים דרבנן. אבל כשהיה יכול לעמוד היה עומד מתחלת שמונה עשרה עד הקדיש. ע"ש. וכן מוכח ממה שכתב הרב מגן אברהם (סימן נא סק"ח), שאף על פי שאין להשתחוות אלא במקום שתיקנו חכמים, מכל מקום מהרי"ל היה משתחוה מיושב ופניו כלפי מזרח בעת שאומר ועתה ה' אלהינו מודים אנחנו לך, באמצע ויברך דוד, שאין הקפידא אלא כשמשתחוה מעומד. ע"ש. ולכן מי שיוב בחזרת השליח צבור, צריך לעמוד כשמשתחוה במודים דרבנן.

**8 - אשי ישראל פרק כד הערה קכג**

ועיין שיח הלכה סימן כה ס"ק פ בשם הגרש"ז אויערבאך זצ"ל דיש לעורר שהרבה לא שמים לב וכאשר משתחוים במודים דרבנן לא מקפידים להשתחוות בדוקא לצד מזרח אלא משתחוים באיזה צורה שנמצאים ואם פניהם כלפי מערב משתחוים למערב וכין שההשתחויה במודים דרבנן מדינא דגמ' מסתבר שלכתחילה צריך להשתחוות לכיוון בית המקדש לכוון מזרח כדין כל ההשתחויות